אלכסנדריה אוקסיו-קורטז

אלכסנדריה אוקסיו-קורטז (באנגלית: Alexandria Ocasio-Cortez, ידועה גם בראשי התיבות AOC; נולדה ב-13 באוקטובר 1989) היא פוליטיקאית אמריקאית, חברת המפלגה הדמוקרטית ותנועת הסוציאליסטים הדמוקרטים של אמריקה. בנובמבר 2018 נבחרה לנציגת המחוז ה-14 של ניו יורק בבית הנבחרים של ארצות הברית, והיא האישה הצעירה ביותר שנבחרה לקונגרס בתולדות ארצות הברית. היא נחשבת לחלק מ"הסקווד", קבוצה של חברי קונגרס פרוגרסיבים הכוללת אותה ואת אייאנה פרסלי, קורי בוש, אילהאן עומאר, ג'מאל באומן, סאמר לי, רשידה טליב וגרג קסר. אוקסיו-קורטז נולדה ברובע הברונקס שבניו יורק, למשפחה קתולית. אביה סרג'יו, יליד דרום ברונקס, היה אדריכל ושותף במשרד עיצוב ואמה בלנקה, ילידת פוארטו ריקו, הייתה עובדת ניקיון ונהגת הסעות. לפי עדותה, מוצא משפחתה הוא מיהודים ספרדיים שנמלטו מן האינקוויזציה הספרדית והגיעו לפוארטו ריקו. בגיל חמש עברה עם משפחתה להתגורר ביורקטאון הייטס שבמחוז ווסטצ'סטר. בזמן לימודיה בתיכון זכתה במקום שני בתחרות מדעים וכפרס כינה האיגוד האסטרונומי הבינלאומי אסטרואיד על שמה. ב-2008 כשלמדה בשנתה הראשונה באוניברסיטת בוסטון, נפטר אביה ומשפחתה נקלעה למצוקה כלכלית. היא סיימה תואר ראשון בכלכלה וביחסים בינלאומיים באוניברסיטת בוסטון, במהלך לימודיה עבדה עבור הסנאטור טד קנדי. לאחר הלימודים שבה לברונקס ועסקה בעבודות מזדמנות ובתחום החינוך. במהלך הבחירות המקדימות במפלגה הדמוקרטית לקראת הבחירות לנשיאות ארצות הברית 2016 עבדה בקמפיין של ברני סנדרס. לאחר הבחירות יצאה עם שתיים מחברותיה למסע בארצות הברית, במהלכו ערכו ביקורים מתועדים בעיר פלינט במישיגן שתושביה סובלים מהרעלת עופרת, בפגישות עם בעלי עסקים קטנים ובינוניים באוהיו, עד שהתמקמו במשך שבועות במאהל מחאה נגד הנחת צינור הנפט בשמורת האינדיאנים סטנדינג רוק שבדקוטה הצפונית. לאחר שובה לניו יורק פנה אליה ארגון "Brand New Congress" שנוסד על ידי תומכי סנדרס, במטרה להריצה לקונגרס. ב-2018 התמודדה בבחירות המקדימות של המפלגה לנציגות המחוז ה-14 של ניו יורק בבית הנבחרים. אוקסיו-קורטז זכתה לתמיכת ארגונים פרוגרסיביים וכן ארגוני זכויות האזרח, כגון Black Lives Matter, Justice Democrat, ו-MoveOn, וגברה על ג'ו קראולי, ממנהיגי המפלגה הדמוקרטית בקונגרס, ברוב של 57.1%. במסגרת קמפיין הבחירות שלה, קראה בין השאר לביטול סוכנות ההגירה ואכיפת המכס של ארצות הברית (ICE), החזרת חוק גלאס-סטיגל לצורך "ריסון" וול סטריט, החלת תוכנית מדיקר לכלל התושבים, השמת תוכנית הבטחת תעסוקה על ידי הממשל הפדרלי, הסגת כוחות ארצות הברית מהמזרח התיכון וצפון אפריקה. בחודש מאי 2018 לאחר המהומות בגבול רצועת עזה בהם נהרגו כמה עשרות פלסטינים, צייצה אוקסיו-קורטז בטוויטר "זה טבח, אני מקווה שלעמיתים שלי יש את האומץ המוסרי לכנות זאת כך, שום מדינה או ישות לא משוחררים מירי המוני במפגינים, אין הצדקה, העם הפלסטיני ראוי לכבוד האדם הבסיסי, כמו כל אחד אחר, דמוקרטים לא יכולים לשתוק על זה יותר". בראיון עמה ביולי 2018 ביקרה את מדיניות ישראל, אך הודתה כי אינה מומחית מספיק בנושא הסכסוך, והביעה תמיכה בפתרון שתי המדינות. בחירתה של אוקסיו-קורטז החברה בתנועת הסוציאליסטים הדמוקרטים של אמריקה (אנ') צוינה כמסמלת את הגל החדש במפלגה הדמוקרטית, נגד הממסד הוותיק ועם עמדות סוציאליסטיות, ועוררה תגובות נגד עזות בקרב גופים שמרניים. בנובמבר 2018 ניצחה בבחירות הכלליות לבית הנבחרים והיא האישה הצעירה ביותר שנבחרה לקונגרס בתולדות ארצות הברית. בקונגרס ה-116 היא כיהנה כחברה בוועדת השירותים הפיננסים ובוועדת הפיקוח והרפורמות. בפברואר 2019 הציגה את יוזמתה לתוכנית כלכלית חדשה בשם "הניו דיל הירוק" (Green New Deal), היוזמה כללה סעיפים שעוררו עליה ביקורת ולעג כגון הצבת מטרה לספק ביטחון כלכלי לכולם, כולל אלו שאינם מעוניינים לעבוד, העלמת מטוסים ופליטות גזים של פרות. בתגובה לביקורת, הסירה אוקסיו-קורטז את המסמך מאתרה וטענה שמדובר בטיוטה בלבד. בן זוגה מאז 2017 הוא ריילי רוברטס (Riley Roberts), מפתח יישומי תוכנה, והם מתגוררים בפארקצ'סטר, הברונקס, ניו-יורק. נכללה ברשימת 40 האישים המשפיעים עד גיל 40 של מגזין פורצ'ן. נבחרה בשנת 2019 על ידי השבועון "טיים" לאחת ממאה האנשים המשפיעים בעולם. הייתה מבין גיבורות הסרט התיעודי הדרך שלהן לקונגרס (Knock Down the House), אשר הופק על ידי נטפליקס. מאז החלה את כהונתה ואף לפניה, ספגה אוקסיו-קורטז ביקורת רבה על ידע חלקי בענייני מדינה ובנושאים אחרים, החל מחברי מפלגתה, יריביה, מאמצעי התקשורת ואף מקרב הבוחרים במחוז כהונתה. בין הנושאים הבולטים ניתן למנות את: שותפותה במניעת הקלות מס לחברת אמזון, דבר שהוביל לביטול תוכניותיה של ענקית הקניות להקים בסיס במחוזה של אוקסיו קורטז ולאבדן של כ-25,000 מקומות עבודה. היא זכתה לביקורות על כך וללגלוג על בורותה הפיננסית, לטענת מבקריה, כאשר פרסמה מה ניתן לעשות עם כספי ההקלות, מבלי להבין שהם אינם קיימים למעשה. התייחסותה למתקני המעצר בגבול מקסיקו כאל "מחנות ריכוז" – טרמינולוגיה שיש הטוענים שהובילה פעיל שמאל קיצוני להתקיף את אחד מהמתקנים הללו בבקבוק תבערה ולהיהרג. אוקסיו-קורטז סירבה להגיב לפרשה ולא חזרה בה מהצהרותיה. היא ספגה על כך ביקורת רבה ובכללה גם מניצולי שואה. פרסום סדרת תמונות שנטען שצולמו מחוץ למתקן מעצר שוהים בלתי חוקיים, בהן היא נראית מביטה אל המצלמה ואל הנעשה מאחורי גדר המתקן בבכי וזעזוע. בסמוך לפרסום התמונות פורסמו תמונות נוספות מאותו המעמד שהראו כי זו למעשה גדר לכביש גישה ריק המוביל למתקן מעצר. היא ספגה ביקורת מכל רחבי הקשת הפוליטית על ניסיון ציני לעשות הון פוליטי מנושא רגיש. אוקסיו-קורטז הייתה מהבודדים מקרב חברי הקונגרס הדמוקרטים שהצביעו נגד אישור תקציב הומניטרי להטבת מצבם של השוהים הבלתי חוקיים במתקני המעצר . ספגה ביקורות נוקבות על שימוש נרחב בכלי תחבורה צורכי דלק למרות עמדותיה בנושאים סביבתיים. ספגה ביקורת בנושאים רבים מצד יושבת הראש הדמוקרטית של בית הנבחרים האמריקני ננסי פלוסי. פלוסי התייחסה לבחירתה של אוקסיו-קורטז בביטול ואמרה כי גם כוס מים עם האות D (דמוקרטי) לידה הייתה מנצחת בבחירות לקונגרס במחוז שלה. אוקסיו-קורטז האשימה את פלוסי בכך שהיא "נטפלת" רק לנשים שאינן לבנות. בספטמבר 2019, לאחר שמתחה ביקורת על החלטותיה של ממשלת ישראל, עלו באינטרנט ובתקשורת קולות שהאשימו אותה באנטישמיות והציגו אותה כדוגמה לפנים החדשות של האנטישמיות החדשה בארצות הברית. בריאיון לחדשות ערוץ 12 הכחישה אוקסיו-קורטז את ההאשמות, ואמרה שהביקורת שהביעה היא כלפי המדיניות של ממשלת ישראל ביהודה ושומרון ואינה אומרת שהיא נגד ישראל. ב-25 בספטמבר 2020 נודע כי אוקסיו-קורטז תשתתף באירוע לזכרו של ראש ממשלת ישראל יצחק רבין בארגונה של תנועת "שלום עכשיו". באותו היום הכריזה כי תשקול מחדש את השתתפותה באירוע לאחר ששמעה על פועלו בשירותו הצבאי ועל אמרתו "לשבור להם את הידיים והרגליים" לגבי המתפרעים באינתיפאדה הראשונה. הדבר גרם לתמיכה רבה מצד גורמים פרו-פלסטיניים, אך גם לביקורת מצד גורמים פרו-ישראליים. ב-27 בספטמבר הודיעה תנועת "שלום עכשיו" בטוויטר כי אוקסיו-קורטז לא תשתתף באירוע. ב-17 במאי 2021, במהלך העימות בין ישראל לחמאס (מבצע שומר החומות), הודיעה אוקסיו-קורטז, כי "מדינות אפרטהייד אינן דמוקרטיות". אמירה זו פורשה על ידי אתרי אל-ג'זירה ו"אינדפנדנט" בכך שכינתה את ישראל כ"מדינת אפרטהייד". אמירה זו נשמעה לאחר שבמהלך אותו מבצע אוקסיו-קורטז ביקרה את ממשלו של הנשיא ג'ו ביידן בנוגע ליחסו לישראל. על האשמה זו ועל ההאשמות החוזרות בדבר עמדותיה האנטישמיות הגיבה אוקסיו-קורטז לאחר התקיפות האנטישמיות בניו-יורק ב-21 במאי בציוץ: "לעולם לא נסבול אנטישמיות כאן בניו-יורק או בכל מקום אחר בעולם. אנו עומדים לצד הקהילות היהודיות שלנו ומגנים את האלימות הזאת". בספטמבר 2021 הצביעה נגד מתן סיוע של מיליארד דולר לישראל לחידוש מלאי המיירטים של כיפת ברזל. בהצבעה על הסיוע התנגדה ואז שינתה את הצבעתה ל"נמנע". מדיה וקבצים בנושא אלכסנדריה אוקסיו-קורטז בוויקישיתוף אתר האינטרנט הרשמי של אלכסנדריה אוקסיו-קורטז (באנגלית אמריקאית) אלכסנדריה אוקסיו-קורטז, ברשת החברתית פייסבוק אלכסנדריה אוקסיו-קורטז, ברשת החברתית אקס (טוויטר) אלכסנדריה אוקסיו-קורטז, ברשת החברתית אינסטגרם אלכסנדריה אוקסיו-קורטז, ברשת החברתית טיקטוק אלכסנדריה אוקסיו-קורטז, סרטונים בערוץ היוטיוב אלכסנדריה אוקסיו-קורטז, ערוץ באתר Twitch.tv אלכסנדריה אוקסיו-קורטז, ברשת החברתית Goodreads אלכסנדריה אוקסיו-קורטז, באתר המדריך הביוגרפי של הקונגרס של ארצות הברית (באנגלית) ציפי שמילוביץ, הברמנית שכובשת את וושינגטון, באתר "ידיעות אחרונות", 6 בינואר 2019 טלי גולדשטין, כך נהפכה מלצרית בת 29 ל"איום משמעותי על הכלכלה האמריקאית", באתר TheMarker‏, 11 בינואר 2019 חנן שטיינהרט, ‏מבר מקסיקני לקונגרס: רק בת 29, הכירו את הכוהנת החדשה של כת החוב האמריקאית, באתר גלובס, 26 בינואר 2019 הנאום המדהים של חברת הקונגרס שיצאה נגד טראמפ והפכה ללהיט ברשת, באתר גלובס, 9 בפברואר 2019 דורון אביגד, ‏3 מיליון עוקבים בטוויטר ואינטראקציות ברשת שרק טראמפ עוקף: אלכסנדריה אוקסיו קורטז, רוקסטארית, באתר גלובס, 16 באפריל 2019 שירה מייקין, פוקס ניוז יודעים היטב למה הם שונאים את הפוליטיקאית הצעירה אי פעם בקונגרס, באתר הארץ, 21 באפריל 2019 עופרה עופר אורן, נאום התגובה של אלכסנדריה אוקסיו קורטז לחבר קונגרס שכינה אותה "כלבה מזדיינת", בבלוג "סופרת ספרים", 3 באוגוסט 2020 [1], ג'ואיש טלגרפיק אייג'נסי (JTA), עשרה בדצמבר, 2018 'Girl from the Bronx' Alexandria Ocasio-Cortez, who beat high-ranking Democrat Joe Crowley, faces questions over her 'working class' background after it's revealed she grew up in a wealthy suburb north of New York City, דיילי מייל, 1 ביולי 2018 הציוץ alexandria-ocasio-cortez-criticizes-israel-for-the-occupation-of-palestine, ‏The Times of Israel, ‏17 ביולי 2018 Alexandria Ocasio-Cortez’s Historic Win and the Future of the Democratic Party, ניו יורקר, 23 ביולי 2018 Why conservatives love to hate Alexandria Ocasio-Cortez, אתר Vox.com, ‏20 באוגוסט 2018 What Is Alexandria Ocasio-Cortez Talking About?, ויקלי סטנדרד, 20 באוגוסט 2018 NBC News: Democrat Alexandria Ocasio-Cortez becomes youngest woman ever elected to Congress, ‏nbcnews.com, ‏6 בנובמבר 2018 המסמך Alexandria Ocasio-Cortez’s rocky rollout of the Green New Deal, explained, ‏vox.com, ‏11 בפברואר 2019 פרופיל במגזין פורצ'ן Elizabeth Warren, ALEXANDRIA OCASIO-CORTEZ, TIME, April 2019 Ruth Brown, Ocasio-Cortez cheers as Amazon scraps NYC headquarters, New York Post, ‏February 14, 2019 | 1:57pm | Updated 'Thanks for Nothing, AOC!' Billboard battle heats up over Amazon's NYC exit, Fox News, ‏Feb. 25, 2019 - 2:43 Marc A. Thiessen, Alexandria Ocasio-Cortez is an economic illiterate — and that’s a danger to America, The Washington Post, ‏February 21 2019 ARIEL SOBEL, Ocasio Cortez and Cheney Should Stop Abusing Holocaust for Political Gain, Jewish Journal, ‏JUN 19, 2019 JOSEFIN DOLSTEN/JTA, HOW JEWS HAVE REACTED TO AOC’S CONCENTRATION CAMP COMMENTS, Jerusalem Post, ‏JUNE 26, 2019 09:01 Doree Lewak June 29, 2019 | 4:06pm | Updated, ‘Nobel Prize in stupidity’: Holocaust survivor wants AOC out of Congress, NEW YORK POST, ‏June 29, 2019 | 4:06pm | Updated Gregg Re, PolitiFact stands by AOC 'parking lot' fact-check after online mockery, Fox News, ‏Published July 23 AMANDA PRESTIGIACOMO, 'STAGED': AOC Slammed For Pushing Photos Of Herself At Border To Help 'Concentration Camp' Remarks, The Daily Wire, ‏June 25, 2019 (ארכיון) Julie Hirschfeld Davis and Emily Cochrane, House Approves Border Aid, Seeking to Curb Trump’s Crackdown, The New York Times, ‏June 25, 2019 Isabel Vincent and Melissa Klein, Gas-guzzling car rides expose AOC’s hypocrisy amid Green New Deal pledge, NEW YORK POST, ‏March 2, 2019 | 7:32pm | Updated Pelosi: Glass of water with 'D' on it could've won AOC's district, Fox News, ‏Apr 16, 2019 Joseph A. Wulfsohn, AOC ups ante in feud with Pelosi, suggests speaker is 'singling out' newly elected 'women of color', Fox News, ‏July 10 2019 Omar Greg Conrad, The Social Psychology of Anti-Semitism, Social Thought and Research, 1992-04-01 doi: 10.17161/str.1808.5087 אריאל שנבל, אסור להתעלם מאנטישמיות, גם כשהיא מופיעה באופנים מנומסים ומתוחכמים, באתר מקור ראשון, ‏05-02-2019 ארז לין, "אוקסיו קורטז, די לחלל את השואה", באתר ישראל היום, ‏23-06-2019 Ocasio-Cortez pans Israel’s ‘inhumane policies,’ insists she isn’t anti-Semitic, The time of israel, ‏03-09-2019 דיווח: חברת קונגרס דמוקרטית ביטלה השתתפות באירוע לזכר רבין, באתר ynet, 26 בספטמבר 2020 https://twitter.com/peacenowus/status/1309980132380213248, Twitter Clara Hill, Alexandria Ocasio-Cortez calls Israel an ‘apartheid state’, The Independent, May 17th, 2021 ידיעה, חדשות כאן 11, 22 במאי 2021 איתמר אייכנר, ברוב עצום: בית הנבחרים האמריקני אישר לממן סוללות כיפת ברזל ומיירטים עבור ישראל, באתר ynet, 23 בספטמבר 2021, נתן גוטמן ואיתי בלומנטל, בית הנבחרים בארה"ב אישר ברוב גדול את הסיוע לישראל במימון מיירטי כיפת ברזל, באתר כאן – תאגיד השידור הישראלי, 23 בספטמבר 2021.